Wedvlugduif haal rekordbedrag van R29,2 miljoen | Maroela Media
Foto: Jimmy Kets via Pipa
'n Tweejarige wedvlugduif is op 'n veiling vir 'n rekordbedrag van €1,6 miljoen (sowat R29,2 miljoen) verkoop.
Die veiling het Sondag tot 'n einde gekom vir die tweejarige Belgiese wedvlugduif, genaamd New Kim.
Aanbiedings het die afgelope week €1,32 miljoen gehaal wat reeds die vorige rekordbedrag verbygesteek het van €1 252 000 vir nog 'n Belgiese wedvlugduif, Armando, in Maart 2019. Die bieërs het Sondag in 30 minute al hoe meer aangebied vir New Kim.
"Hierdie rekordbedrae is ongelooflik, want dit is 'n wyfie. Armando was 'n mannetjie," het Nikolaas Gyselbrecht, uitvoerende hoof van Pipa, die aanlyn afslaers wat die veiling hanteer het, gesê. "Mannetjies is gewoonlik meer werd as 'n wyfie."
New Kim is twee jaar oud en het slegs in 2018 aan 'n wedvlug deelgeneem. Sy het met die prys weggestap en is op vroeë aftrede geplaas. Duiwe kan tot gewoonlik 10-jarige ouderdom broei en New Kim het dus waarskynlik nog 'n paar jaar van kuikens wat voorlê.
Aanbiedings vir New Kim het op 2 November op €200 begin en binne minder as 90 minute tot €1,31 miljoen gestyg met 'n bod van 'n Suid-Afrikaanse groep. Twee welgestelde Chinese entoesiaste het Sondag om die bod gewedywer.
New Kim se besonderhede op die Pipa-webwerf
Deel van: Verbruikersake, Vreemd
Ek sal nie saans kan slaap as ek weet ek het so duur voeltjie erens buite in n hok nie – nee oh wrintie waar en buurman se seun skiet my duifie dood met sy kettie……. huil my morsdood!!!
My vrou sê dis te veel geld vir 'n voël.
As jy dit het, het jy dit. En so wragtig waar ek het dit nie
Ek het gehoor toe Gary Player met resiesperde begin boer het, het sy pa vir hom gesê mens belê nie in iets wat vreet terwyl jy slaap nie.
Dis malligheid. Gee vir my daai geld. Ek weet wat om daarmee te doen. Sal vir my n huisie koop en n kar. BAie dankie.